**Ministru kabineta noteikumu projekta „Grozījumi Ministru kabineta 2013. gada 16. jūlija noteikumos Nr. 404 „Prasības bērnu uzraudzības pakalpojuma sniedzējiem un bērnu uzraudzības pakalpojuma sniedzēju reģistrēšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Noteikumu projekta mērķis ir pilnveidot bērnu uzraudzības pakalpojuma (turpmāk – pakalpojums) sniedzēju reģistrācijas procesu, atsakoties no pozitīvu reģistrācijas lēmumu sagatavošanas, mazināt administratīvo slogu un dublēšanos, vienkāršojot izglītības iestāžu reģistrāciju pakalpojuma sniedzēju reģistrā (turpmāk – reģistrs), kā arī pastiprināt reģistra drošticamību un kvalitāti, precizēt pakalpojuma sniedzēju uzraudzības regulējumu. Noteikumu projekts stāsies spēkā nākamajā dienā pēc publicēšanas oficiālajā izdevumā “Latvijas Vēstnesis”. |
|  |  |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots pēc Izglītības kvalitātes valsts dienesta (turpmāk – dienests) un Izglītības un zinātnes ministrijas iniciatīvas, pamatojoties uz:1) Bērnu tiesību aizsardzības likuma 50.3 panta ceturto daļu;2) Ministru kabineta 2017.gada 24.novembra rīkojumu Nr.701 “Par Valsts pārvaldes reformu plānu 2020”, kur noteikts palielināt publisko pakalpojumu sniegšanas efektivitāti un novērst dublēšanos, samazinot administratīvo slogu iedzīvotājiem un uzņēmējiem;3) 2019.gada 20.augusta informatīvo ziņojumu "Par "nulles birokrātijas" pieejas ieviešanu tiesību aktu izstrādes procesā", kur noteikts atcelt novecojošas regulējuma prasības, optimizēt neefektīvus procesus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2013.gada 16.jūlija noteikumu Nr.404 „Prasības bērnu uzraudzības pakalpojuma sniedzējiem un bērnu uzraudzības pakalpojuma sniedzēju reģistrēšanas kārtība” (turpmāk – MK noteikumi Nr.404) 2.punktā noteikts, ka pakalpojuma sniedzējs ir valsts vai pašvaldības iestāde, juridiska vai fiziska persona.Praksē daudzas pirmsskolas un pamatizglītības iestādes (turpmāk – izglītības iestādes) laikā, kad netiek īstenota izglītības programma, sniedz arī īslaicīgu pakalpojumu, t.i., atbilstoši Bērnu tiesību aizsardzības likuma 50.3 panta pirmajā daļā noteiktajam darbojas kā pakalpojuma sniedzēji, kas īsteno pirmsskolas izglītības programmu vai bērnu interešu izglītības programmu. Līdzšinējā prakse liecina, ka tikai daļa no izglītības iestādēm reģistrējas kā pakalpojuma sniedzēji. Atbilstoši Bērnu tiesību aizsardzības likuma 50.3 panta ceturtajā daļā noteiktajam prasības pakalpojuma sniedzējiem un to reģistrēšanas noteikumus nosaka Ministru kabinets. Izglītības iestādes ir reģistrētas Izglītības iestāžu reģistrā, atbildīgās institūcijas jau ir pārbaudījušas šo iestāžu atbilstību bērniem droša pakalpojuma sniegšanai, savukārt Valsts bērnu tiesību aizsardzības inspekcija ir uzraugošā institūcija bērnu tiesību aizsardzības jomā gan izglītības iestādēs, gan attiecībā uz pakalpojuma sniedzējiem. Ievērojot minēto, tiek noteikta atvieglota reģistrācijas procedūra pakalpojuma sniedzējiem – izglītības iestādēm, t.i., izglītības iestādes izdara atzīmi Valsts izglītības informācijas sistēmā (turpmāk – VIIS) un dienests pēc informācijas pārbaudes apstiprina izglītības iestādes reģistrāciju reģistrā. Pakalpojuma sniegšana jāatspoguļo izglītības iestādes nolikumā. Tāpat, ņemot vērā, ka pirmsskolas izglītības iestādēs vienā grupā var būt vairāk nekā 10 bērni, tiek noteikts, ka izglītības iestādes īslaicīga pakalpojuma sniegšanā iesaistīta fiziska persona drīkst vienlaikus uzraudzīt ne vairāk kā 25 bērnus.Vienlaikus noteikumu projektā noteikts, ka izglītības iestādēm, sniedzot pakalpojumu, ir jāievēro MK noteikumu Nr.404 9. un 10. punktā noteiktās prasības. Tas attiecas uz prasībām, kuras atšķiras no izglītības iestādēm noteiktām prasībām. Piemēram, ja pirmsskolas izglītībā skolotāja palīgam (auklei) nav noteiktas izglītības prasības, tad pakalpojuma sniegšanā iesaistītajai fiziskajai personai (auklei) ir noteiktas profesionālās kvalifikācijas prasības, t.i., zināšanas un prasmes bērnu aprūpē un pirmās palīdzības sniegšanā. Pirmsskolas izglītībā skolotāja palīgs ar bērniem darbojas tikai pedagoga klātbūtnē. Savukārt pakalpojuma sniedzējs organizē bērniem drošu, saturīgu un lietderīgu laika pavadīšanu, sekmējot viņu vispusīgu attīstību. Līdz ar to, ja izglītības iestāde sniedz arī pakalpojumu, pakalpojuma sniegšanā iesaistītajām personām ir jāatbilst MK noteikumos Nr.404 noteiktajām prasībām.Noteikumu projektā ir aktualizētas profesionālās kvalifikācijas prasības pakalpojuma sniedzējiem. Saskaņā ar Ministru kabineta 2018.gada 11.septembra noteikumos Nr.569 “Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību” noteikto persona ar augstāko izglītību, kas ir apguvusi pedagogu profesionālās kompetences pilnveides programmu vismaz 72 stundu apjomā, iegūstot sertifikātu pedagoģijā, speciālajā izglītībā vai pirmsskolas saturā un didaktikā, drīkst strādāt par pedagogu. Noteikumu projekts paredz, ka personu, kas ieguvusi šādu izglītību, var reģistrēt arī kā pakalpojuma sniedzēju.Tāpat, ņemot vērā ārkārtējās situācijas laikā iegūto pieredzi, ka profesionālās pilnveides izglītības programmu bērnu aprūpes jomā iespējams apgūt arī, mācoties attālināti, attālināto mācību iespēja paredzēta noteikumu projektā, vienlaikus nosakot, ka pirmās palīdzības sniegšanas prasmes drīkst apgūt tikai klātienē. Praksē ir gadījumi, kad persona formālās izglītības ietvaros ir apguvusi anatomiju, higiēnu vai citas prasmes. Tādēļ noteikumu projektā uzsvērta nepieciešamība apgūt tieši pirmās palīdzības sniegšanu, neatkarīgi no tā, vai prasmes apgūtas profesionālās pilnveides izglītības programmas vai citas formālās izglītības ietvaros. Ja persona apguvusi pirmās palīdzības sniegšanu formālās izglītības, tostarp augstākās izglītības ietvaros, mācību kursa nosaukumam jāatklāj, ka persona apguvusi pirmās palīdzības prasmes (vai tam jābūt minētam izglītības iestādes apstiprinātā kursa aprakstā). Tieši praktiskās nodarbībās apgūtas pirmās palīdzības sniegšanas prasmes pakalpojuma sniedzējam ir būtiskas, jo tās var izglābt bērna dzīvību. Noteikumu projektā ir nostiprinātas pašvaldības, kuras teritorijā tiek sniegts pakalpojums, tiesības izvērtēt pakalpojuma kvalitāti, jo praksē bieži pašvaldības, kuras līdzfinansē pakalpojumu, ir izveidojušas savu lokālo reģistru un saņem iesniegumus par neatbilstībām pakalpojuma kvalitātē. Tādēļ ir svarīgi piešķirt pašvaldībai tiesības savas kompetences ietvaros kontrolēt pakalpojuma kvalitāti, kā arī informēt par konstatētajām neatbilstībām atbildīgās institūcijas, tostarp dienestu kā reģistra pārzini. Lai mazinātu dienesta administratīvo slogu un pilnveidotu dienesta piedāvātā pakalpojuma – “Bērnu uzraudzības pakalpojuma sniedzēja (aukles) reģistrācija” sniegšanas kvalitāti un operativitāti, noteikumu projektā nostiprināta prakse pozitīva lēmuma gadījumā ievadīt informāciju reģistrā, piešķirot tai publiskas ticamības statusu un nenoformējot atsevišķu rakstveida lēmumu. Šobrīd šāda prakse ir attiecībā uz grozījumu izdarīšanu reģistrā un tā ir attaisnojusies, jo ir ātra un efektīva un to ir iespējams paplašināt.Tāpat paredzēts, ka pakalpojuma sniedzējam nebūs jāuzrāda, cik konkrēti stundas pakalpojums tiks sniegts, jo šī informācija var mainīties un tās uzkrāšanai nav lietderības. Līdz ar to noteikumu projekts ietver tikai dalījumu nepilna un pilna laika pakalpojumā (ilgāks par četrām stundām dienā). MK noteikumu Nr.404 pašreizējā redakcija paredz pakalpojuma sniedzējam pienākumu triju darbdienu laikā informēt par jebkurām izmaiņām saistībā ar pakalpojuma sniedzēja reģistrācijas datiem, tostarp nodokļu maksātāja statusu. Vienlaikus MK noteikumos Nr.404 paredzēts pieņemt lēmumu par pakalpojuma sniedzēja izslēgšanu no reģistra, ja pakalpojuma sniedzējs vai tā dibinātājs citos publiskos reģistros ir likvidēts. Tomēr praksē konstatēts, ka pakalpojuma sniedzējs pārtrauc pakalpojuma sniegšanu, neinformējot par to dienestu, kā arī neinformē dienestu par pakalpojuma sniedzēja vai tā dibinātāja (piemēram, individuālā komersanta, komercsabiedrības) likvidāciju. Tas rada situāciju, ka reģistra informācija nav aktuāla un drošticama, jo tajā atrodamas personas, kas vairs nesniedz pakalpojumu, turklāt šādu personu atrašanās reģistrā maldina sabiedrību. Līdz ar to, lai nodrošinātu reģistra aktualitāti, bet neuzliktu papildu administratīvo slogu personām vai dienestam, noteikumu projekts paredz, ka pakalpojuma sniedzējs tiek izslēgts no reģistra bez rakstveida lēmuma noformēšanas, ja pakalpojuma sniedzējs – izglītības iestāde – vairs neīsteno pirmsskolas vai interešu izglītības programmas, pakalpojuma sniedzējs – juridiska persona – vai tā dibinātājs publiskos reģistros ir likvidēts, vai fiziska persona, kas reģistrēta reģistrā, trīs mēnešu laikā nav aktualizējusi informāciju Valsts ieņēmumu dienestā par saimnieciskās darbības veikšanu un līdz ar to zudis pamats tiesiskai pakalpojuma sniegšanai. Noteikumu projektā tiek novērsta arī MK noteikumu Nr.404 5.punkta pašreizējās redakcijas pretruna ar Vispārējās izglītības likumā noteikto, jo gadījumā, ja pirmsskolas izglītība tiek apgūta ģimenē, tad pienākums sniegt pirmsskolas izglītību ģimenē ir nevis pakalpojuma sniedzējam, bet bērna vecākiem, kuri var saņemt metodisko atbalstu pirmsskolas izglītības iestādē. Ņemot vērā, ka reģistrā reģistrētas 4218 fiziskās personas un 271 juridiskā persona (dati 2020.gada 14.septembrī), pārmērīga administratīva sloga un resursu trūkuma dēļ tiek svītrots Valsts bērnu tiesību aizsardzības inspekcijas pienākums ne retāk kā reizi gadā pārbaudīt pakalpojuma sniedzēju atbilstību MK noteikumos Nr.404 noteiktajām prasībām. Vienlaikus tiek saglabāts Valsts bērnu tiesību aizsardzības inspekcijas pienākums savas kompetences ietvaros kontrolēt pakalpojuma sniedzējus, pamatojoties uz iesniegumiem vai citu informāciju par iespējamiem bērnu tiesību pārkāpumiem. Papildus minētajam noteikumu projektā tiek labotas iepriekšējos MK noteikumu Nr.404 grozījumos pieļautās numerācijas kļūdas.  |
| 3.   | Projekta izstrādē iesaistītās institūcijas un publiskas personas kapitālsabiedrības | Dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz dienestu, izglītības iestādēm / to dibinātājiem un citiem pakalpojuma sniedzējiem – fiziskām un juridiskām personām, kā arī personām, kas vēlas reģistrēties reģistrā, vecākiem, kuri saņem pakalpojumu, un pašvaldībām. |
| 2. | Tiesiskā regulējuma ietekme uz tautsaimniecību un administratīvo slogu | Prasība izglītības iestādēm paralēli iesniegt dokumentus, lai reģistrētos reģistrā, ir lieks administratīvs slogs gan izglītības iestādēm, gan dienestam. Noteikumu projekts paredz iespēju Izglītības iestāžu reģistrā reģistrētām izglītības iestādēm izdarīt VIIS atzīmi par vēlmi reģistrēties kā pakalpojuma sniedzējiem un dienestam šo atzīmi tikai apstiprināt vai noraidīt. Lai mazinātu dienesta administratīvo slogu un pilnveidotu dienesta piedāvātā pakalpojuma – “Bērnu uzraudzības pakalpojuma sniedzēja (aukles) reģistrācija” sniegšanas kvalitāti un operativitāti, noteikumu projektā nostiprināta prakse pozitīva lēmuma gadījumā ievadīt informāciju reģistrā, piešķirot tai publiskas ticamības statusu un nenoformējot lēmumu rakstveidā (līdzīgi kā tas ir šobrīd attiecībā uz grozījumu izdarīšanu reģistrā).Lai nodrošinātu reģistra aktualitāti, bet neuzliktu papildu administratīvo slogu personām vai dienestam, noteikumu projekts paredz, ka pakalpojuma sniedzējs tiek izslēgts no reģistra bez rakstveida lēmuma noformēšanas, ja pakalpojuma sniedzējs vai tā dibinātājs publiskos reģistros ir likvidēts, vai fiziska persona, kas reģistrēta reģistrā, trīs mēnešu laikā nav aktualizējusi informāciju Valsts ieņēmumu dienestā par saimnieciskās darbības veikšanu, vai pakalpojuma sniedzējs – izglītības iestāde – pārtraukusi īstenot pirmsskolas izglītības vai interešu izglītības programmas. |
| 3. | Administratīvo izmaksu monetārs novērtējums | Administratīvo izmaksu monetārs novērtējums veikts salīdzinājumam, kad dienests gatavo lēmumus par pakalpojuma sniedzēja reģistrāciju vai izslēgšanu no reģistra. Aprēķini veikti pēc formulas: C = (f x l) x (n x b), kur:C – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);l – laika patēriņš, kas nepieciešams, lai sagatavotu informāciju, kuras sniegšanu paredz projekts;n – subjektu skaits, uz ko attiecas projektā paredzētās informācijas sniegšanas prasības;b – cik bieži gada laikā projekts paredz informācijas sniegšanu.Administratīvās izmaksas 1 gadījumam = (5.63 EUR/h \* 1.5h) \* (1 \* 1) = 8.45 EURPēc 2019.gada datiem reģistrēti 703 pakalpojuma sniedzēji.Administratīvās izmaksas gadā= (5.63 EUR/h \* 1.5h) \* (1 \* 703) = 5 936.84 EUR |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022 gadam | izmaiņas, salīdzinot ar vidēja termiņa budžeta ietvaru 2022 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0  |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0  |  0 |  0 |  0 |  0 |
| 1.2. valsts speciālais budžets | 0 | 0 | 0  |  0 |  0 |  0 |  0 |
| 1.3. pašvaldību budžets | 0 | 0 | 0  |  0 |  0 |  0 |  0 |
| 2. Budžeta izdevumi | 0 | 0 | 0  |  0 |  0 |  0 |  0 |
| 2.1. valsts pamatbudžets | 0 | 0 | 0  |  0 |  0 |  0 |  0 |
| 2.2. valsts speciālais budžets |  0 | 0 | 0  |  0 |  0 |  0 |  0 |
| 2.3. pašvaldību budžets |  0 | 0 | 0  |  0 |  0 |  0 |  0 |
| 3. Finansiālā ietekme |  0 | 0 | 0  |  0 |  0 |  0 |  0 |
| 3.1. valsts pamatbudžets |  0 | 0 | 0  |  0 |  0 |  0 |  0 |
| 3.2. speciālais budžets |  0 | 0 | 0  |  0 |  0 |  0 |  0 |
| 3.3. pašvaldību budžets |  0 | 0 | 0  |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 | 0 | 0  |  0 |  0 |  0 |  0 |
| 5. Precizēta finansiālā ietekme |  0 |  0 |  0 |  0 |  0 |  0 | 0  |
| 5.1. valsts pamatbudžets |  0 |  0 |  0 | 0  |
| 5.2. speciālais budžets |  0 |  0 |  0 | 0  |
| 5.3. pašvaldību budžets |  0 |  0 |  0 | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Noteikumu projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav nepieciešamas. |
| 8. Cita informācija | Noteikumu projekta izpilde notiks Izglītības un zinātnes ministrijas valsts budžeta programmā 07.00.00 “Informācijas un komunikāciju tehnoloģiju uzturēšana un attīstība” un valsts budžeta programmas 42.00.00 “Padotības iestādes un to pasākumi” apakšprogrammā 42.07.00 “Izglītības kvalitātes valsts dienesta darbības nodrošināšana” piešķirto valsts budžeta līdzekļu ietvaros. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |
|  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu  | Lai informētu sabiedrību par noteikumu projektu un nodrošinātu iespēju izteikt viedokli, noteikumu projekts 2020.gada \_\_\_\_\_\_\_septembrī ievietots dienesta tīmekļa vietnē [www.ikvd.gov.lv](http://www.ikvd.gov.lv). Vienlaikus dienests plāno nosūtīt vēstuli izglītības iestādēm, kas īsteno profesionālās pilnveides izglītības programmu bērnu aprūpes jomā, ar informāciju par noteikumu projektā plānotajām izmaiņām. Dienests regulāri informē plašsaziņas līdzekļus par aktualitātēm pakalpojuma sniedzēju reģistrācijas jomā. |
| 2. | Sabiedrības līdzdalība projekta izstrādē  | Par plānotajām izmaiņām dienests informējis Izglītības un zinātnes ministrijas pirmsskolu darba grupu, kurā piedalās pašvaldību pirmsskolu pārstāvji un privāto pirmsskolu asociācijas pārstāvji, un tiek spriests par izmaiņām pirmsskolu darbā. Par dienesta tīmekļa vietnē [www.ikvd.gov.lv](http://www.ikvd.gov.lv) ievietoto noteikumu projektu sabiedrības viedokļi nav saņemti. |
| 3. | Sabiedrības līdzdalības rezultāti  | Par dienesta tīmekļa vietnē [www.ikvd.gov.lv](http://www.ikvd.gov.lv) ievietoto noteikumu projektu sabiedrības viedokļi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Izglītības un zinātnes ministrija, dienests, izglītības iestādes un to dibinātāji, Valsts bērnu tiesību aizsardzības inspekcija, Veselības inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem  | Jaunu institūciju izveide vai esošu institūciju likvidācija vai reorganizācija nav nepieciešama. |
| 3. | Cita informācija | Nav. |

Izglītības un zinātnes ministre Ilga Šuplinska

Vīza:

Valsts sekretāre Līga Lejiņa

I.J.Mihailovs,

67507833, Janis.Mihailovs@ikvd.gov.lv

A.Lasmane,

67367202, Agnese.Lasmane@ikvd.gov.lv

J.Veinberga,

28383507, Jana.Veinberga@ikvd.gov.lv